ประจำเดือนมาสีดำเข้มบ่อย จะมีปันหาการตั้งครรท์ไหมคร้ะ
สวัสดีค่ะ การที่ประจำเดือนสีคล้ำดำนั้นเกิดจากเลือดเก่าข้างในโพรงมดลูกซึ่งอาจออกมาช่วงท้ายๆของการมีประจำเดือน หรือถ้าไม่ได้มาตรงกับรอบเดือน อาจเกิดจากสาเหตุอื่นๆเช่น เนื้องอกในมดลูกหรือปากมดลูก การติดเชื้อในช่องคลอด เป็นต้นการจะตั้งครรภ์ได้หรือไม่นั้น ขึ้นกับว่ามีการตกไข่ที่สม่ำเสมอหรือเปล่า การที่ประจำเดือนมาสีดำเข้มอาจจะไม่ได้บอกเรื่องการตกไข่ค่ะ แนะนำสังเกตรอบเดือนว่ามาทุกเดือนหรือไม่ มีเลือดออกผิดปกติระหว่างรอบเดือนหรือเปล่า การมีประจำเดือนมาปกติและมาทุกเดือนบ่งบอกว่าน่าจะมีการตกไข่ที่สม่ำเสมอและน่าจะตั้งครรภ์ได้แนะนำปรึกษาสูตินรีแพทย์เพื่อปรึกษาเรื่องการวางแผนการตั้งครรภ์ และเตรียมสภาพร่างกายให้พร้อมค่ะ